Katja Gauriloff

Katja Gauriloff (š. juovlâmáánu 6. peeivi 1972, Aanaar, Suomâ) lii nuorttâlâš dokumentelleekovestivrejeijee, elleekovestivrejeijee já ohtâ Oktober-pyevtittâsfinnoduv omâsteijein.

Eellim
Katja Gauriloff šoodâi Anarist nuorttâlâš iänán já syemmilâš iäčán, mutâ viettij pärnivuođâs Ruávinjaargâst. 

Gauriloff lii porgâm elleekovesyergist ive 1998 rääjist. Iivij 2000–2004 sun luuvâi elleekovestivrim Tampere áámmátollâškoovlâst. Suu dokumentelleekoveh Huuto tuuleen (2007) já Säilöttyjä unelmia (2011) láin kuohtuuh pivnoheh pirrâ maailm, mutâ Máánu meeci Kaisa lii suu enâmustáá palhâšum dokumentelleekove. Tot muštâl Gauriloff madârááhust já suu ustevvuođâst sveiccilâš kirječällee Robert Crottetân. Tot vuoitij eereeb iärrán pyeremuu dokumentelleekove Jussi-palhâšume.

Ive 2023 almostui Gauriloff stivrim Jeʹvida, mii lii maailm vuosmuš oleskukkosâš nuorttâlâškielâlâš fiktiivlâš elleekove. Gauriloff lii kietâčáállám elleekove oovtâst Niillas Holmbergáin.

Filmografia

Dokumenteh
 2004 – Peiʹvv päštt  (uánihisfilmâ)
 2006 – Sámi mánát Helssegis (uánihisfilmâ)
 2007 – Huuto tuuleen
 2008 – Sopimus 
 2011 – Säilöttyjä unelmia
 2013 – Voimanlähde (uánihisfilmâ)
 2016 – Máánu meeci Kaisa (, )

Fiktiivlâš elleekoveh
 2002 – Vanhan miehen viimeinen päivä (uánihisfilmâ)
 2004 – Buorit áigumusat (uánihisfilmâ)
 2019 – Baby Jane
 2023 – Jeʹvida

Palhâšumeh
 2016 – Ive nuorttâlâš 
 2016 – Pyeremus stivrim -palhâšume Jakutia-elleekovefestivaalist elleekooveest Máánu meeci Kaisa 
 2016 – Pyeremus animistumfilmâ -palhâšume Dok Leipzig -elleekovefestivaalist elleekooveest Máánu meeci Kaisa 
 2017 – Skammâkoveh-palhâšume
 2017 – Jussi-palhâšume pyeremuu dokumentelleekooveest Máánu meeci Kaisa
 2023 – Suomâ-palhâšume maailm vuosmuu tievâkukkosii nuorttâlâškielâlii fiktioelleekooveest Je’vida
 2023 – Amnesty International Suomâ uásáduv Kiintâl-palhâšume

Käldeeh

*